CELEX: C2004/262/77
Language: fi
Date: 2004-10-23 00:00:00
Title: Asia T-303/04: European Dynamics SA:n 29.7.2004 Euroopan yhteisöjen komissiota vastaan nostama kanne

23.10.2004   
            
            
               FI
            
            
               Euroopan unionin virallinen lehti
            
            
               C 262/40
            
         European Dynamics SA:n 29.7.2004 Euroopan yhteisöjen komissiota vastaan nostama kanne
   (Asia T-303/04)
   (2004/C 262/77)
   Oikeudenkäyntikieli: englanti
   European Dynamics SA, Ateena (Kreikka), on nostanut 29.7.2004 Euroopan yhteisöjen ensimmäisen oikeusasteen tuomioistuimessa kanteen Euroopan yhteisöjen komissiota vastaan. Kantajan edustajana on asianajaja S. Pappas.
   Kantaja vaatii, että ensimmäisen oikeusasteen tuomioistuin
   
               —
            
            
               kumoaa komission hankintailmoituksen 2003/S249-221337 ESP-DIMA
            
         
               —
            
            
               kumoaa komission tarjouspyynnön PO/2003/192 (ESP-DIMA)
            
         
               —
            
            
               kumoaa 4.6.2004 tehdyn komission päätöksen, jossa tämä sijoitti European Dynamicin konsortion tarjouksen vasta toiseksi ensimmäisen voitokkaan tarjouksentekijän jälkeen
            
         
               —
            
            
               kumoaa 14.7.2004 tehdyn komission päätöksen, jolla tämä hylkäsi kantajan oikaisuvaatimuksen, joka koski hankinnan antamista
            
         
               —
            
            
               velvoittaa komission korvaamaan European Dynamicin oikeudenkäyntikulut sekä muut kanteesta aiheutuneet kulut ja kustannukset.
            
         Oikeudelliset perusteet ja pääasialliset perustelut
   Kantaja kuuluu konsortioon, joka teki voitokkaan tarjouksen palveluntarjoajaksi sarjassa ESP 5 (web-sovellukset). Sarja ESP 4 (tiedonhallintasovellukset) annettiin toiselle konsortiolle.
   Kantajan mukaan nyt esillä olevassa kanteessa kiistanalainen tarjouskilpailu ESP-DIMA perustui väärään oletukseen siitä, että tiedonhallintapalvelujen tarjoaminen tarkoittaa uusia markkinoita ja että ESP 4:n käyttö on ylittänyt kaikki odotukset. Kantajan mielestä komissio on virheellisesti sijoittanut ESP 4:ään työtä, joka kantajan käsityksen mukaan kuuluu tosiasiassa ESP 5:een. Kantaja väittää, että tämän tuloksena komission oli kasvatettava ESP 4:n menoarvioennustetta ja käynnistettävä uusi tarjouskilpailu ESP-DIMA, kun taas ESP 5:een käytetyt menot pysyivät ehtojen takana.
   Lisäksi kantaja väittää komission rikkoneen olennaisia menettelymääräyksiä, sillä ainakin yhdellä riidanalaisen tarjouskilpailun arviointikomitean jäsenellä oli eturistiriita kantajaan nähden.
   Kantaja toteaa vielä lopuksi, ettei sen sijoittamista toiseksi voitokkaaksi tarjouksentekijäksi ESP-DIMA:n osalta ole riittävästi perusteltu. Kantajan mukaan komissio myös kieltäytyi antamasta tietoja arviointikertomuksesta.